钦定古今图书集成/明伦汇编/闺媛典/第002卷 > 宋尚宫女论语 > 《和柔章第十一》
## 钦定古今图书集成/明伦汇编/闺媛典/第002卷 > 宋尚宫女论语 > 《和柔章第十一》

《处家之法》，妇女须能。“以和为贵，孝顺为尊。翁姑嗔责，
曾如不曾。上房下户，子侄宜亲。是非休习，长短休争。
从来家丑，不可外闻。东邻西舍，礼数周全。往来动问，
款曲盘旋。一茶一水，笑语欣然。当说则说，当行则行。
闲是闲非，不入我门。莫学愚妇，不问根源。秽言污语，
触突尊贤。奉劝女子，量后思前。”